Teleurstelling – Finesse Meisie
Hierdie week gaan jy agterkom dat teleurstellings oor jou pad sál kom. Nie net sal jou pelle en sexy ouens jou teleurstel nie, maar jy is ook glad nie perfek nie, juffrou. Jy sal weet hoe dit voel as jou ma jou Wiskundetoets moet teken waarin jy swak gedoen het. Sy sal diep in jou oë kyk en vir jou sê dat sy teleurgesteld is in jou.
Ai, dit laat darem 'n girl se hart in haar knieë sak! Niemand van ons wil teleurstellings ervaar nie, maar dit is nou eenmaal deel van die package!
Daar gaan eendag in elke deel van jou lewe teleurstellings wees waarmee jy sal moet cope. Jy gaan dalk aansoek doen vir die coolste werk en dan kry jy dit nie. Dit gaan jou niks help om in 'n hoekie te gaan sit en wegkruipertjie speel met die res van die wêreld nie.
Get up and go get it! As jy eenkeer in iets misluk het, beteken dit nie jy gaan weer teleurgestel word nie. En as jy nie probeer nie, gaan jy vir Jesus teleurstel, want Hy weet waartoe jy in staat is.